Atès que el foment del disseny, la comercialització i el consum de productes que afavoreixen l'eficiència energètica i la reducció de les emissions de contaminants a l'atmosfera és un dels principals objectius del distintiu de garantia de qualitat ambiental;
D'acord amb el Decret 316/1994, de 4 de novembre, sobre l'atorgament del distintiu de garantia de qualitat ambiental per la Generalitat de Catalunya, modificat posteriorment pel Decret 296/1998, de 17 de novembre, pel qual s'amplia l'àmbit del distintiu de garantia de qualitat ambiental als serveis, amb la finalitat de promoure el disseny, la producció, l'ús i el consum de les calderes i els escalfadors domèstics de gas de baix impacte ambiental, i en ús de les facultats que m'atorga l'article 5 del dit Decret, d'acord amb l'informe previ del Consell de Qualitat Ambiental,
Definir la categoria i els criteris de qualitat ambiental de les calderes i els escalfadors domèstics de gas per optar al distintiu de garantia de qualitat ambiental, que es regeixen pels apartats següents:
Les calderes i els escalfadors inclosos en la categoria de producte es divideixen en les subcategories següents:
1.1 Subcategoria de calderes: als efectes d'aquesta Resolució, cal entendre per caldera el conjunt format pel cos de caldera i el cremador, destinat a transmetre a l'aigua l'escalfor alliberada per la combustió.
Les calderes considerades són calderes domèstiques de gas (gas natural, butà i propà) d'aplicació estricta a l'habitatge i de potència útil inferior a 40 kW.
Cal distingir els tipus de calderes següents:
Estàndard: caldera la temperatura mitjana de funcionament de la qual pot limitar-se a partir del seu disseny.
De baixa temperatura: calderes que poden funcionar contínuament amb una temperatura de l'aigua d'alimentació de 35 a 40oC i que en determinades circumstàncies poden produir condensació.
De condensació: dissenyades per poder condensar de manera permanent una part important dels vapors d'aigua continguts en els gasos de combustió.
1.2 Subcategoria d'escalfadors: als efectes d'aquesta Resolució, cal entendre per escalfadors els equips de producció instantània d'aigua calenta sanitària que utilitzen combustibles gasosos.
Poden sol·licitar el distintiu de garantia de qualitat ambiental els fabricants amb instal·lacions industrials emplaçades a Catalunya i els distribuïdors de productes amb marca pròpia, o el fabricants amb instal·lacions industrials no emplaçades a Catalunya sempre que els productes es comercialitzin a Catalunya.
Les propietats o característiques de qualitat ambiental específiques de la categoria de producte definida en l'apartat 1 s'avaluen segons els criteris i el sistema d'avaluació establerts a l'annex.
La definició de la categoria de producte i dels criteris específics per a aquesta categoria té un període màxim de validesa de tres anys a partir de la data de publicació d'aquesta Resolució al DOGC.
Als efectes administratius, el número de codi assignat a la categoria de producte és:
Codi 150: calderes i escalfadors domèstics de gas.
Els números de codis assignats a les subcategories de producte són:
6.2 La llegenda que ha de figurar en el distintiu de garantia de qualitat ambiental és, per a totes les subcategories de producte, la següent: "baixes emissions i eficiència energètica".
Per obtenir el distintiu de garantia de qualitat ambiental, la caldera o l'escalfador han de complir els criteris especificats en aquest annex, els quals tenen com a objectiu la reducció de l'impacte ambiental.
L'eficiència de la caldera o l'escalfador defineix en gran mesura el seu impacte en el medi.
Com més alta sigui l'eficiència, menys gas caldrà i menys CO2 i NOX seran emesos a l'atmosfera.
A més, els criteris fomenten la sensibilitat ambiental dels consumidors i asseguren una qualitat òptima dels productes.
—1 Criteris globals per a la categoria de producte
Si el producte es ven envasat, l'envàs del producte ha de seguir els principis que estableix la Llei 11/1997, de 24 d'abril, d'envasos i residus d'envasos.
1.2 Compliment de la legislació ambiental.
Totes les etapes de la fabricació i la distribució s'han de dur a terme d'acord amb la legislació mediambiental vigent allà on es realitzin.
—2 Criteris particulars per a cada subcategoria de producte
Les emissions de CO produïdes per la caldera han de ser inferiors a 80 mg/kWh.
Les emissions de NOX produïdes per la caldera han de ser inferiors a 70 mg/kWh.
El rendiment útil s'ha de calcular a potència nominal compresa entre 10 i 40 kW i també amb càrrega parcial del 30%, ambdues potències expressades en kW (Pn), i ha de complir la taula següent:
Rendiment útil amb càrrega parcial
(*) Temperatura de l'aigua d'alimentació de la caldera.
L'avaluació de conformitat l'ha de fer d'acord amb la Directiva 92/42/CEE i adaptacions posteriors una entitat ambiental degudament acreditada.
Les calderes han d'estar preparades per modular la flama del cremador de manera contínua o amb un mínim de 4 nivells segons la demanda tèrmica de la instal·lació de servei de calefacció i segons les necessitats d'aigua calenta sanitària.
L'instal·lador ha de poder regular de manera manual la potència de la caldera en funció de les condicions de l'habitatge on s'instal·li.
2.1.5 Gestió eficient del funcionament de la calefacció.
Les calderes han de permetre l'acoblament d'un regulador de temperatura ambient (termòstat) de manera que l'energia generada a la caldera sigui en tot moment funció de la diferència entre la temperatura de consigna imposada en el termòstat i la temperatura real de l'ambient.
L'avaluació de conformitat l'ha de fer per consulta de les especificacions tècniques una entitat ambiental degudament acreditada.
2.1.6 Informació al consumidor.
a) L'eficiència energètica de la caldera i el baix nivell d'emissions.
Aquesta informació es pot incloure en un fulletó específic o bé en el general de característiques tècniques L'avaluació de conformitat l'ha de fer per comprovació dels fulletons o de les especificacions tècniques del producte una entitat ambiental degudament acreditada.
2.2 Requeriments ambientals de la subcategoria d'escalfadors (codi 152).
Les emissions de CO produïdes per l'escalfador han de ser inferiors a 80 mg/kWh.
Les emissions de NOX produïdes per l'escalfador han de ser inferiors a 140 mg/kWh.
El rendiment sobre poder calorífic superior d'un escalfador ha de ser superior al 82% si la seva potència és inferior a 10 kW, i superior al 86% si la seva potència és superior o igual a 10 kW.
2.2.1.3 Mecanismes d'encesa i de control de flama.
El mecanisme d'encesa ha de ser diferent del piezoelèctric i el mecanisme de control de presència de flama ha de ser diferent del termoparell.
2.2.1.4 Informació al consumidor.
a) L'eficiència energètica de l'escalfador i el baix nivell d'emissions.
Aquesta informació es pot incloure en un fulletó específic o bé en el general de característiques tècniques.
L'avaluació de conformitat l'ha de fer per comprovació dels fulletons o de les especificacions tècniques del producte una entitat ambiental degudament acreditada.
2.2.2 Requeriment d'aptitud per a l'ús.
Els productes inclosos en aquesta categoria han de complir els assaigs de la norma UNE-EN 26/AC.
—3 Sistema d'avaluació de conformitat
El sol·licitant ha de presentar la sol·licitud per al distintiu de garantia de qualitat ambiental acompanyada de la documentació tècnica i complementària necessària per avaluar la conformitat del producte, així com del seu envàs de venda.
3.1 Documentació tècnica del producte i del seu envàs de venda.
3.1.1 El sol·licitant ha de trametre a la Direcció General de Qualitat Ambiental la documentació tècnica del producte, els fulletons i les especificacions tècniques que l'acompanyen tal com es lliura als consumidors, així com un informe sobre la unitat de venda i del seu envàs per comprovar el compliment del criteri d'envàs del producte.
S'entén per unitat de venda el producte tal com l'adquireix el consumidor.
El sol·licitant es compromet a lliurar a la Direcció General de Qualitat Ambiental, si aquesta ho requereix, un mínim d'una unitat de venda amb l'envàs corresponent.
3.1.2 El sol·licitant ha de presentar a la Direcció General de Qualitat Ambiental una declaració en què garanteixi, sota la seva responsabilitat, que els productes per als quals sol·licita el distintiu són conformes a la documentació lliurada i al dossier tècnic, i compleixen els requisits exigits en la present Resolució.
3.2 Documentació complementària.
Els sol·licitants del distintiu per als productes inclosos en les diferents subcategories de producte han de trametre a la Direcció General de Qualitat Ambiental i a una entitat col·laboradora del Departament de Medi Ambient degudament acreditada un dossier tècnic, el contingut del qual s'especifica a continuació, que el sol·licitant ha de mantenir actualitzat durant el període de validesa del distintiu.
L'entitat col·laboradora ha d'examinar el dossier i comprovar en el centre de fabricació que els productes són conformes a la documentació tècnica, i emetre'n el certificat corresponent.
El dossier tècnic consta d'una descripció general del producte i de les seves prestacions, en particular de l'eficiència energètica i de les emissions a l'atmosfera, d'una descripció del procés de fabricació, de les declaracions del sol·licitant i dels informes i resultats dels assaigs efectuats.
El Departament de Medi Ambient es reserva el dret de visitar sense avís previ les instal·lacions fabrils, amb llibertat d'accés al dossier tècnic actualitzat i als dossiers de fabricació i control de qualitat que consideri necessaris.
En els certificats, que han de ser emesos per una entitat col·laboradora del Departament de Medi Ambient, s'hi han d'indicar els resultats dels assaigs previstos per a cadascun dels criteris.
Si l'empresa disposa d'assaigs ja realitzats anteriorment, s'acceptaran sempre que siguin vigents i hagin estat emesos per una entitat degudament acreditada.
Els mètodes d'assaig a emprar són els especificats en aquesta Resolució.
Es poden emprar altres mètodes d'assaig, prèvia comunicació a la Direcció General de Qualitat Ambiental i sempre que, amb la documentació aportada, quedi clara l'equivalència amb els mètodes especificats en aquesta Resolució.
3.3 Selecció de l'entitat col·laboradora.
Les anàlisis i els controls, els ha de fer una de les entitats col·laboradores del Departament de Medi Ambient degudament acreditada per a aquest camp d'actuació, una relació actualitzada de les quals es lliurarà al sol·licitant.
Per a productes fabricats fora de Catalunya, el sol·licitant ha de presentar els certificats corresponents emesos per una entitat degudament acreditada a la comunitat autònoma o país d'origen.
Els certificats dels resultats dels assaigs també poden ser realitzats per una entitat col·laboradora del Departament de Medi Ambient.